text:
Archivo di May, 2010
*Booshi ta haya cu tin un coalicion entre AVP y PDR
ORANJESTAD(AAN): Diasabra for di 9’or di mainta a cuminza un reunion pa asina trata e settlement agreement entre gobierno y refineria Valero.Durante e reunion aki tabata presente varios di e parlamentarionan di MEP, Democracia Real y tur di AVP. Ministernan Mike Eman, Mike de Meza, Benny Sevinger, Otmar Oduber a sinta henter e reunion cu a termina diadomingo marduga alrededor di 3or. E settlement a wordo aproba cu 12 voto pro di AVP, 1 pro di Democracia Real y 6 contra di MEP.
Segun Peter de Witte,
ORANJESTAD(AAN): Durante un entrevista cu Peter de Witte a mustre riba e hecho cu sindicato di polis a yega di cuestiona e beneficionan secundario di polis cu nunca mas a wordo regla.
Segun e Alto Comisario saliente, cuido di personal a wordo poni como un di e prioridadnan mas halto. Problema ta si cu tin diferente conexion di e parti di cuido. De Witte a sigui bisa cu di henter e proceso pa loke ta e beneficionan di e agentenan policial, Price Waterhouse Coopers ta trahando un rapport. Ora tur cos keda cla e ta bay wordo manda pa e sindicato, pa e Minister etc.
Minister de Meza satisfecho:
ORANJESTAD (AAN): Hopi satisfecho e mandatario di finanzas Mike de Meza tabata cu e resultado di e reunion. E tabata un debate duro pero na mes momento gobierno tabata tin sosten di 13 miembro di parlamento cu a mira e importancia na duna aprobacion na e settlement agreement. Ta un trabao di basta luna pa purba drecha e relaciona cu Valero, segun e mandatario. E discusionnan tabata hopi positivo y interesante, a señala y e ta sigur cu hopi hende den pueblo a scucha e debatenan.
Awor cu e cabuya a cuminza preta y un grupo di abusador a compronde cu nan por bay haci un pasantiya na KIA, di biaha bo ta tende tur clase di disparate via nan Radio Riool. Un di e bril di palonan di nan grupo aparentemente a yama pa bisa cu mester kima bestuurskantoor cu tur e Ministronan aden, y otro cu mester sigui e ehemplo di Curaçao dia un grupo di radical a pone e pan di tur Curazoleño na peligro. A tuma e isla hopi decada pa recupera completamente di e sla casi mortal cu su mesun hendenan a propine. Pero, esey no ta interesa e radicalnan! Tur loke nan kier haci ta purba para e accionnan penal cu ta na caminda, sin importa nan un bledo lanza nan menazanan di kima Aruba y sin preocupa nan mes kico lo pasa cu e resto di poblacion.
ORANJESTAD(AAN)– Ayera tardi Aruba a drenta den un blackout cu a dura te cu pa 9.30or y mey anochi cu varios bario y distrito a cuminza haya coriente bek, pero cu despues ainda gran parti di nos isla tabata tin coriente. Na redaccion mes pa 10.30 or ainda no tabata tin coriente, y a traha noticianan cu generador pero otro trabaonan tecnico di importancia mester a warda riba energia. Tabata tin un fayo den transformador 3 di WEB cu ta aparatonan grandi cu tin zeta den nan. E transformador a pega candela y empleadonan di WEB mes a paga esaki mientras cu Brandweer no a dura mucho pa yega pa duna yudanza.
Mientras na Merca, tur hende birando furioso cu companianan petrolero!ORANJESTAD (AAN): Den un entrevista cu DIARIO a tene cu Rainbow Warriors International na Aruba, nan a confirma cu e documentonan cu Staten a haya pa trata e asina yama “Settlement Agreement” cu Valero, ta mustra irefutablemente cu e unico beneficiado di e sweet deal aki lo ta Valero na San Antonio, y su accionistanan.E gran perdedornan? Esey lo ta pueblo di Aruba y San Nicolas en particular, debi cu e tereno di Refineria lo keda destina pa un futuro improductivo, tanto den termino di diversificacion di economia, generacion di industria nobo, y entrada di caha di Gobierno via Belasting.
Indicacion ta cu……
ORANJESTAD(AAN): Manera DIARIO a publica ayera, na corte ex director di Lotto pa Deporte (FLPD) Endy Croes a bay corte pa purba un biaha mas pa e wordo poni bek na trabao. DIARIO a entrevista mr. Bevinda de Sousa kende ta representante di e hunta di directiva di FLPD, pa haya sa su bista riba con e caso a bay Diahuebs. Segun de Sousa, e caso sumario tabata pa Croes wordo re-institui na trabao maske cu e investigacion no a termina ainda. Croes a basa su mes riba e hecho cu den e informacionnan di biaha pasa, e team cu ta hasiendo e investigacion, esta Ernst & Young a bisa cu nan ta calcula cu nan lo tin mester di cierto tempo pa termina cu e investigacion.
ORANJESTAD(AAN)– Ayera na momento cu e pueblo tabata biba sin coriente, a drenta informe cu na Certified tabata tin bringamento formal entre varios persona y cu lo tabata tin hincamento. Pero a bin resulta despues cu nada di hincamento a tuma lugar.
Un cliente hoben a drenta pa haci compras y ora cu el a sali un gang a topa cune pafo y a agredi e hoben cu por mira riba e potret dunando declaracion na polis.
ORANJESTAD(AAN)– No a dura mucho despues cu coriente a cay ayera cu pompnan di gasoline a haya nan mes yena cu rijnan di auto pa tank. Varios pomp di gasoline por a duna yudanza ainda na e vehiculonan, pero otronan a cera y segun informacion te cu nan gasoline a caba.
Manera ta custumber, tur ora cu coriente bay, prome cos cu chofernan ta haci ta percura pa busca gasoline y ayera tardi den corto tempo, ta rijnan largo tabata tin na e pompnan.
Aunke nan sa cu nan por sinta warda numa….
ORANJESTAD (AAN) — Varios persona ta sigui desapunta cu asina yama den boca di pueblo “cahita feliz”. Esaki pa motibo cu tin personanan cu a paga nan membresia y nan supuesto prome entrega, pero te dia di awe nan no a haya yamada pa bin busca nan placa bek. Esnan tras di e proyecto fantasma aki, no a bolbe informa kico nan ta bay haci y ki dia e siguiente caha ta bin, pa mustra cu enberdad nan no a actual di mala fe.
Minister Benny Sevinger:
Gobierno simplemente lo drecha e lugar y organiz’e!!
ORANJESTAD (AAN): DIARIO tin entendi cu tin un stichting “Rancho” cu a worde lanta pa defende interes di e piscadornan di e area di Rancho. Minister Benny Sevinger a duna di conoce den entrevista cu DIARIO cu e ta desea e fundacion aki tur clase di exito. A señala cu e fundacion aki lo mira no solamente pa e piscadornan di Rancho pero tambe pa loke ta trata e parti cultural, di infrastructura, convivencia den e bario.
ORANJESTAD.(AAN):– Dos muher a lucha, parti golpi riba otro y combina cu rancamento di cabey. Tur esaki a tuma lugar pa motibo di un celular. Diahuebs marduga y segun informe e sucedido a keda registra pa 1’or y 45 minuut den sistema di Actpol. Segun e informe di polis, patruya di Noord tabata pasando na haltura di South Beach Mall y nan a constata e pelea. Polisnan a baha mesora y a topa dos muher ta lastra riba vloer luchando cu otro. Polis tambe a menciona den nan recorte cu e dos muhernan tabata bao di influencia y tur dos tabata tene cabey di otro.
ORANJESTAD(AAN)– – AHATA Comision di Medio Ambiente por wak atras ‘riba un di 9 Competencia di Obra y Arte Recicla como uno hopi exitoso. Rond di 750 persona a bay wak e competencia na nos Biblioteca Nacional O’stad y San Nicolas y hopi tabata esnan cu a keda impresiona cu e creatividad di e participantenan.
E aña aki 10 school, 10 hotel/grupo y 14 individual (amateur y profesional) a participa. A traha un total di 245 obra. E huradonan Astrid Britten, Carl Eduard Fielmich & Sharida Moreno tabata tin un tarea hopi dificil pa por a scoge e ganadornan. Un danki na nan tres pa nan tempo y dedicacion.
Aruba 28 di mei 1935
Awendia debi na nos industria di turismo nos por aprecia aki hopi show di artistanan internacional cu na hopi parti di mundo o ciudad cu hopi mas habitante cu Aruba shownan asina no ta yega.
Tin hiaha nos ta puntra nos mes si e fenomeno aki ta semper ta asina o ta algo di ultimo decadanan ?
Un hecho farandulero cu sigur a marca historia y a keda graba den memoria di hopi di nos grandinan ta e bishita di e astro di Tango Argentino Carlos Cardel. Tambe algo cu Carlos Gardel a haci pa promer biaha den su bida na Aruba a cambia rumbo di su bida a un manera dramatico y kizas di e musica di Tango pa semper.
Carlos Gardel y e musica Tango: Carlos Gardel a nace como yiu no reconoci y a worde batiza cu nomber Charles Romuald Gardes probablemente na Touluuse Francia na 11 di December 1887, mester bisa si cu e tabata ta tin un otro partida di nacemento cu ta indica 1890 na Uruguay, probablemente esun di Uruguay ta falsifica pa asina e evita di worde yama pa sirbi den ejercito Frances durante primera Guerra Mundial. Carlos mes ta bisa semper cu e a nace na Buenos Aires Argentina na edad di 2 aña y mei y asina evadi e discussion ey !


c: text/html

text:
The Black Eyed Peas
Black Eyed Peas ta un banda merikano ku ta kanta primeramento estilo di Hip-Hop ku a formá na Los Angeles, California na 1995. E grupo ta konsisti di kantante i tokado di instrumento Will.i.am anto kanantenan, apl.de.ap, Taboo i Fergie. For di nan di tres Album Elephunk na 2003, e grupo a bende 27 mìon album ront mundu, 20 míon single anto 47 míon kopia tur huntu. Nan prome super eksito internashonal tabata e kantina "Where Is the Love?", ku a bira nr 1 na varios chart ront mundu. Un otro eksito tabata e hit oropeo "Shut Up". Nan sigiuente album "Monkey Buisness" tabata un otro hit, sertifika 4x Platinum, ku su kantikanan "My Humps" anto "Don't Phunk With My Heart".
Nan di 5 album "The E.N.D" tabata nan hit mas grandi i su kantika "Boom Boom Pow" tabata nan prome kantika riba #1 na e chart Merikano Billboard top 100

robotstxt: allowed

filter: keep


text:
Las Vegas
Las Vegas ta e siudat mas pobloso di Nevada, Estadonan Uni di Merka, e sintura di Clark County, anto un siudad internashonal di resort i hotel, gokmentu anto bon restorant. Las Vegas, ku ta advertisá su mes komo e Entertianment Capital of the World (e kapital di entretenementu di mundu), ta famoso pa su kantidat di casinonan anto entretenementu asosia. Un siudat di pensioen i famia kresendo, e ta e suidat di 28 mas grandi na Merka ku un poblashon estima di 1,902,834 hende den e area metropolitano.


text:
POPO
WEEKEND
LARGO
E cambio di fecha di parada di lucha a haci e fin di siman bira un fin di siman largo. Ata POPO cu Stellage di Majestic den touw, y despues ata Mr. Forlaif 90 tambe den otro pidiendo POPO pa busca Popina. POPO a bisa Forlaif pa tira bista riba su Cranberry y mira cuanto “missedcall” el a ricibi di POPO . Keto bay: “Mi ta ocupa awor, laga bo mensahe” y … piiiiiieeeeepppp. E contestacion nunca ta bin, ni ora cu Popasita yama. Pesey POPO no mester di un Popina, e tin Popasita caba. E Stellage sa masha bon cu diasabra anochi POPO no tabata tin su bril bisti.
Esey POPO ta bisti na cas pa mira television. POPO a haya problema diasabra anochi cu su “lensnan”, pero cu diahuebs anochi si POPO lo tin su “contact lensnan” bisti y fin di siman venidero, e”verrekijker” na color.
KI PARADA
DIALUNA
Ki parada bunita nos a mira dialuna apesar cu hopi participante no a presenta.
E cantidad di participantenan mester tabata 1095 y locual a haya riba caya tabata 730 segun conteo cu POPO a haci. Gruponan tabata tin decenas di participante menos cu locual nan a inscribi cune.
Nos tabata tin un parada anima por completo di parti di e muchanan participante. Nan a duna Aruba un muestra con ta celebra bo carnaval den grupo.
Tur cos a cuminza cu e prome grupo caba cu tabata Don Flip cu su Trendy Indians.
DON FLIP
Don Flip berdaderamente tabata tin un grupo masha disciplina. Bunita tabata pa mira con e muchanan aki a goza y na mes momento cu un comportacion ehemplar riba caya respetando nan lidernan y instruccionnan. BMW a zona otro e parada aki y esaki a yuda hopi tambe cu e animacion energetico di e muchanan di Don Flip.
BABY
CHAMPAGNE
Baby Champagne tabata grandi den carnaval un biaha mas y a bay cu diferente premio y ademas e premio di Grupo di Aña. E cantidad di roadpiecenan sumamente bunita di e grupo aki, hunto cu esaki e varios roadpiecenan comercial a contribui grandemente na e luho di e parada aki. E seccionnan y e diseño di e trahenan tabata admirable. Youth Xtreme tabata tin e muchanan ta “habri bo hala, bula na laira, bira rond etc.” y bunita tabata pa mira e muchanan balia riba instruccionnan di e cantante y su cancion.
JOLLY
KIDS
POPO a gusta e presentacion di Jolly Kids di e aña aki, y segun pensamento di POPO nan tabata menos di locual nan sa presenta cune normalmente den paradanan como grupo completo cu su piezanan. Sinembargo nan tabata formidable cu e masa y piezanan riba caya. POPO a gusta e trabao riba e trahe di cada mexicana. E obra di man den decoracion, y e mariachi di mucha hombernan tambe tabata masha bon presenta. Nan tabata tin 3 mini roadpiece y cada un a briya den e parada. IMPAK tambe a zona hopi bon e atardi aki animando Jolly Kids. E hobencito Jayden Abath sigur tabata bao di influencia di juice of boli, pasobra e tabata move celebrando gala di carnaval cu un show di Broadway. Locual e banda a presenta pa e muchanan ta un invitacion caba pa Diahuebs anochi y fin di siman cu Majestic pasobra nan tabata ponebo move.
T.O.B.
KIDS
Di T.O.B. for di e banner, sigui pa Mario Kart, te nan mas o menos 7 pieza mas y carosa di Alviana Arends, y esun di Barnyard, e roadpiece di Nuhasita Mansur te na Carnival Games, no por menciona nada otro cu “un compliment grandi”. E blauw y biña di trahenan di seccion Mario Galaxy POPO a gusta. Tsunami tabata tin e muchanan di T.O.B. Kids den un movecion cu bo ta kere cu sigur ta un grupo di baile masal ta riba caya. Ki dinamismo y energia e muchanan aki a mustra creando un ambiente real di carnaval riba caya cu ta un ehemplo pa e grandinan.
C.B. NOORD
Centro di Bario Noord a presenta cu Reinasita di noord cu su carosa, Chikitin Bin Bin cu su avionnan, Rosea cultural, Little Stars di Emy y steelband di Family and Friends.
Na Noord e banda musical Songgo a wordo comenta como esun cu mihor sonido y dialuna POPO a goza e banda hoben aki cu tabata Grandi. Hot Ones y Eruption tambe a anima lo mihor posibel pa e gruponan aki y e steelband a zona bon.
NOS
FUTURO
Di Grupo Nos Futuro, POPO tin cu bisa cu e grupo aki tabata tin artistanan di baile y di canto, y tambe algun acrobat di movecion riba caya. Tabata tin hobencito y hobencitanan cu a parce di ta famia di e cobranan cu nan movecionnan riba e ritmonan toca. E tres bodypiecenan hunto beauty of India, Spirit of India y Queen of Wisdom tabata masha bunita. Di e massa POPO por bisa cu unda POPO tabata, e muchanan di Nos Futuro a cuminza canta y los e scharniernan di rudia y enkel, y un di nan a tuma microfon over di Lady V y a asombra POPO con el a canta su roadmarch y riba tono y ritmo. Despues ata nan ta forma “congaline” bao di canto y baile, pero masha anima. Eynan POPO a bisa den su mes cu e hurado lo tin un trabao pa determina cual di e gruponan ta mas anima y tin mihor ambiente.
DEJA
KIDS
Di Deja Kids POPO a gusta con nan a presenta e seccion di Mardi Gras despues di e carosa. POPO a gusta tambe e Walking Mascarade y te ainda ta buscando unda e cabez berdadero tabata. E massa tabata chikito pero XCLanz a demostra cu nan ta un grupo musical cu por competi cu e grandinan pa e nivel y sonido cu nan a presenta pa e muchanan aki. Tene bista riba e banda aki.
LITTLE
GROOVERS
Little Groovers no a impresiona POPO dialuna manera nan a haci na San Nicolas. Kizas pa motibo di tabata cu menos participante dialuna y cu musica potente di e banda di caya Le Groove. POPO a gusta si e roadpiece di Anabella Maduro den e grupo aki. E tabata precioso.
SURINAME
POPO a keda sorprendi cu e brassband di Suriname cu tabata den parada. Nan uniform a pone POPO pensa riba e anochinan di competencia di Brassband cu Aruba a yega di conoce pa hopi aña, bunita presenta. Un pabien di POPO pa nan show riba caya. Nan a presenta manera digno embahadornan musical di nan pais.
Y awor pa otro topico.
LE VOGUE
Grupo di carnaval Le Vogue ainda ta hopi activo na Iceberg, POPO a constata ayera mainta. POPO a tende cu nan ta sold out pero a resulta cu no ta asina. Le Vogue tin material, vest caps, beads, ainda pa participantenan cu kier participa cu nan ainda den Parada di Luz na San Nicolas. E cuenta di sold out tabata rumornan cu a surgi pero realidad ta cu tin suficiente material pa esnan cu kier join ainda y balia riba tononan di Prive cu lo pone ambiente riba caminda hunto cu PRIVE. Elia Isenia, Rubertico Balentien, Harry Zimmerman, Chendell Beaumont di Rincon Boys, 3 rey y 1 reina di tumba lo percura pa tembla cayanan di San Nicolas segun a wordo splica na POPO yen di entusiasmo. Interesadonan ainda por pasa na iceberg di 6 or atardi pa 9or anochi of yama 568-2707.


text:
-
Ta neseario pa tin un plan di negoshi pa apliká pa un krédito inisial?
Si, den kaso di un empresa inisial ta nesesario pa tin un esensial pa tin un bon plan di negoshi ora di evaluá bo petishon. Qredits ta ofresé diferente instrumento pa asistí den skirbimentu di un plan di negoshi. Asina bo por hasi uso di e shablon di plan di negoshi ku ta grátis. Tambe bo por bai hasi uso di nos kurso e-learning Skirbi Plan di Negoshi. Si bo ke asistente personal den skirbimentu di un plan di negoshi, e ora ei nos coachnan por yuda bo.
-
Pakiko e shablon di plan di negoshi ta sirbi?
Ekspertonan finansiero di Qredits a desaroyá e shablon di plan di negoshi. Dor di yena e plan akí bo ta haña un bon bista di loke bo ke realisá komo empresario, kon bo ta bai hasi esaki i kiko bo tin mester pa esaki. E ta kontené tur elemento nesesario ku bo tin mester pa un plan di negoshi total.
E plan di negoshi bo por usa pa bo mes, pa bo partner(nan) komersial i naturalmente pa hasi petishon di un krédito serka Qredits.
-
Kiko e kurso e-learning Skirbi Plan di Negoshi ta?
E kurso e-learning Skirbi Plan di Negoshi ta un método edukativo online den kua bo ta skirbi bo propio plan di negoshi den 6 kapítulo. Esaki bo ta hasi a base di ehèmpel, video, eksperensia di otro i tarea. E kapítulonan ta basá riba e shablon di plan di negoshi di Qredits.Skirbi un plan di negoshi por resultá un kibramentu di kabes grandi. E kurso e-learning ta hasi e skirbimentu di un plan asina algu simpel i animá. Ta algu úniko ku ora bo finalisá e kurso e-learning, na final bo ta disponé di un plan di negoshi konkreto ku bo por usa pa bo mes, pa bo eventual partner(nan) komersial i naturalmente pa e petishon di un krédito serka Qredits.
-
Ku kua spesifikashonnan tékniko mi kòmpiuter tin ku kumpli pa mi por sigui un kurso e-learning?
E kurso e-learning ta traha den bo browser di internèt. Pa esaki bo tin mester di un vershon moderno di por ehèmpel Internet Explorer, Firefox, Safari òf Google Chrome. Bo por sigui e kurso e-learning solamente online, pues un konekshon di internèt ta nesesario. Nos ta rekomendá bo pa paga e eventual 'pop-up blocker' ora ta bai hasi uso di e kurso e-learning.
-
Kua software òf programa ta nesesario pa por traha ku e kurso e-learning?
Bo tin un konekshon di internèt ku ta funshoná bon i un browser di internèt moderno. Na final di e kurso e-learning bo ta download bo propio plan di negoshi (un *.docx/Word fail) i un plan finansiero (un *.xlsx/Excel fail) ku ta habri den mayoria di e programanan di Office. Atenshon: Numbers riba Apple kòmpiuter no por funshoná korektamente ku e plan finansiero di Excel, Den e kaso akí nos ta rekomendá pa usa un programa online manera Google Spreadsheet.
-
Mi por traha e kurso e-learning riba diferente kòmpiuter òf ta solamente riba e mes kòmpiuter?
Ku bo datonan di entrada (inlog) bo por realisá entrada den e kurso e-learning riba por máksimo 3 diferente kòmpiuter den e kurso e-learning. Atenshon: Despues di esaki ta blòkia bo kódigonan di entrada.
-
Kon largu mi por hasi uso di e kurso e-learning?
E datonan di entrada pa e kurso e-learning ta keda bálido durante 3 luna. Pa e kurso e-learning Skirbi Plan di Negoshi tin masoménos 16 ora. Asina bo kaba finalisá bo kurso e-learning bo ta download bo plan di negoshi den un fail di WORD. Bo por warda esaki riba bo kòmpiuter i bo por adaptá esaki kualke momentu. Pa esaki bo no tin mester mas di e kurso e-learning.
-
Mi por prolongá e fecha di balides di e kurso e-learning?
Por prolongá e kurso e-learning un solo biaha sin ningun gastu.
-
E datonan ku mi hinka den e programa durante e kurso e-learning ta protehá?
Si. Loke ku bo hinka den e programa durante e kurso e-learning ta tuma lugá via un konekshon sigurá. Dato ku bo hinka den e programa, no ta partisipá esakinan ku terser partido.
-
Kon Qredits ta atendé ku e privasidat di mi datonan ku a hinka den e programa?
Naturalmente Qredits ta konsiderá bo privasidat importante. Nos lo no hasi uso di bo datonan pa metanan komersial sin bo outorisashon.
-
Kuantu tempu di trabou mi tin ku e kurso e-learning akí?
Skirbimentu di un bon plan di negoshi ta tuma bastante tempu. Pa un bon resultado bo tin un trabou di un promedio di 16 ora.
-
Mi tin ku ehekutá e kurso e-learning kompleto den 1 solo seshon?
Bo por interumpí e kurso e-learning mes tantu biaha ku bo mes ta deseá, pa por sigui na un otro momentu despues. Datonan ku a hinka den e programa ta keda wardá.
-
E sekuensia di e módulonan e-learning ta fiho?
Nò. Bo mes por disidí kua kapítulo (módulo) di e plan di negoshi bo ta ehekutá den ki sekuensia i ki ora. E sekuensia di e kapítulonan ta esun di mas lógiko si.
-
Unda mi por entregá keho kontra e kurso e-learning?
Den kaso ku bo no ta satisfecho ku e kurso e-learning bo por entregá un keho via nos website.
-
Despues di e kurso e-learning mi ta disponé di mi propio plan di negoshi total?
Si, despues di a sigui e kurso e-learning bo tin un plan di negoshi kompletu i òrdènt. Ku esaki bo por bai start bo empresa bon prepará.
-
Kon mi ta saka mi plan di negoshi for di e kurso e-learning?
Na momentu ku bo a finalisá hinter e kurso e-learning i bo a yena tur kos den e kurso, ta posibel pa download bo plan di negoshi. E plan akí bo por warda komo un fail di Word i despues bo mes por adaptá e kontenido.
-
Bo ta traha un plan finansiero tambe huntu ku e plan di negoshi?
Ku ehekushon di e kurso e-learning bo ta traha tambe un plan finansiero pa bo empresa. E plan finansiero akí bo por, banda di bo plan di negoshi, download komo un fail di Excel.
-
Mi mester a ehekutá e kurso e-learning kompletu promé ku mi por tin un plan di negoshi?
Pa bo por disponé di un plan di negoshi kompletu bo mester a yena tur e kuadronan pa informashon. Pero bo por download entretantu (un vershon inkompletu di) e plan i warda òf imprimí esaki.
-
Mi por aserká kualke banko pa un krédito ku e plan di negoshi akí?
E plan di negoshi ku bo traha ku e kurso e-learning akí kualke banko por akseptá. Esaki no ta nifiká si ku bo ta haña berdaderamente un krédito. Tokante esaki kada banko ta disidí segun nan propio reglanan. Si ta asina ku ta atendé ku tur tópiko esensial di un plan di negoshi.
-
Kon mi ta yega na un account?
KdK Boneiru ta suministrá kupon ku kua bo por realisá entrada na e kurso e-learning.
-
Ki ora ami ta bin na remarke pa coaching personal?
E kurso e-learning ta desaroyá spesialmente pa duna guia den skirbi independientemente bo mes plan di negoshi. Pero si bo no por logra bo so, e ora ei probablemente guia personal den forma di un coach personal por ta algu pa bo. Klek akí pa nos posibilidatnan di coaching.
-
Mi a lubidá mi yabi di entrada. Kiko awor?
Klek aki pa hasi kambio di bo yabi di entrada.
Preguntanan frekuentemente hasí
Akibou bo ta haña e preguntanan mas tantu hasí tokante Qredits su hèrmèntnan di empresario.
- Algemene Voorwaarden
- Privacy statement
- Disklaimer
- Sitemap
- Cookies & Cookiebeleid
- Statuten
- Formulario di krítika i remarke
- Qredits ta ANBI
- Kamara di Komersio Bonèiru: 9928
- Number di BTW: NL8200.54.793.B01
- Copyright 2017 Qredits
- Realisashon: Adwise Internetmarketing


text:
Bon gobernashon, pa ku un kalidat di bida haltu, un desaroyo sosial ekonómiko duradero i enseñansa ku ta motivá tur hende pa alkansá loke nan tin aden.
Riba 16 di desèmber 2014 Kòrsou i Estados Unidos a sera un akuerdo, e asina yamá akuerdo Intergubernamental, pa drecha kumplimentu internashonal ku Lei di Impuesto i implementashon di Kumplimentu ku Impuesto riba Kuenta Stranhero (FATCA/Foreign Account Tax Compliance Act, “IGA/Inter Governmental Agreement”).
FATCA (Kumplimentu ku Impuesto riba Kuenta Stranhero) ta un lei Merikano ku mundialmente ta obligá institutonan finansiero, pues na Kòrsou tambe, pa anualmente raportá na Serviso Interno di Impuesto Merikano tokante kuentanan bankario stranhero ku siudadanonan Merikano tin den eksterior.
A base di e Akuerdo Inter Gubernamental ku a sera, institutonan finansiero di Kòrsou no tin mester di entregá datonan direkto na Servisio Interno di Impuesto Merikano (IRS), pero lo pasa e datonan atrabes di Inspekshon di Impuesto di Kòrsou. E prome entrega di dato na Servisio di Impuesto Merikano (IRS) lo tuma lugá den luna di sèptèmber di e aña aki.
Pa garantisá ku e promé entrega di dato lo tuma lugá den luna di sèptèmber, tin entre otro algun formalidat ku mester finalisá. Un di e formalidatnan ta trata di un bishita ku Servisio Interno di Impuesto Merikano mester hasi na nos servisionan. Meta di e bishita aki ta pa e Servisio Interno di Impuesto Merikano haña un bista kompeto di diferente asuntu ku ta relevante pa hasi e Akuerdo Inter Gubernamental / Kumplimentu ku Impuesto riba Kuenta Stranhero bira eksitoso. Por pensa aki di informashon pa haña un bista den organisashon di Inspekshon di Impuesto, Teknología di Informashon i e plataforma Téknológiko, e Kuadro Legal i Maneho di Seguridat di Informashon.
E bishita lokal a tuma lugá riba 2 i 3 di mart último. Riba 2 di mart Minister interino di Finansa a risibí un delegashon di 4 persona di servisio di impuesto Merikano na Ministerio di Finansa. Durante 2 dia a duna diferente presentashon relatá na tópikonan menshoná. E presentashonnan a ser duná dor di Sektor di Asuntunan Fiskal, Inspekshon di Impuesto, Bearing Point, Amicorp i CTEX. Servisio Interno di Impuesto Merikano tambe a duna un presentashon di nan organisashon i durante di e seshonnan tabatin diskushonnan interaktivo. Finalmente Servisio Interno di Impuesto Merikano a indiká puntonan di atenshon ku tin ahinda i a ekspresá su apresio pa e bishita balioso.
Sektor di Asuntunan Fiskal ta mira bèk riba un bishita eksitoso na nan ofisina. Lo traha tur ku tin riba puntonan di atenshon pa asina por kumplí na tempu ku obligashonnan di e Akuerdo Intergubernamental Merikano i Kumplimentu ku Impuesto riba Kuenta Stranhero. Pa mas informashon bishita:
http://belastingdienst.cw/
Riba pòrtrèt: Representantenan di Sektor di Asuntunan Fiskal, Inspekshon di Impuesto, Bearing Point, Amicorp i CTEX. Servisio Interno di Impuesto Merikano ku a partisipá na e reunionnan.
FATCA
De Foreign Account Tax Compliance Act (FATCA) is een Amerikaanse wet die financiële instellingen verplicht om gegevens over Amerikaanse klanten aan te leveren. Op 18 december 2013 heeft Nederland een verdrag met de Amerikaanse overheid gesloten om deze gegevensuitwisseling voor financiële instellingen in Nederland te verzorgen. De levering vindt daarom plaats via de Nederlandse Belastingdienst.
Documenten
4/1/2017De Gouverneur van Curaçao, de voorzitter van de Staten en de griffier van de staten tesamen met de 7 nieuwe statenleden
30/12/2016Tur ofisina públiko di Gobièrnu ta será dia 2 di yanüari 2017
30/12/2016Sektor di Labor tin e deber di informa pueblo di Korsou di e subida di sueldo minimo entrante 1 di januari 2017
23/12/2016Overheid Waarborgt Luchtverbindingen
© 2010-13 Gobièrnu di Kòrsou - Tur derechi reserva Hosted by www.core.cw Disclaimer | Kontakto


text:
Aki ta sigui un resumen di casonan den Corte di Prome Instancia pa dia 2 di December 2016
Pa 8’or y 15, e sospechosonan CES y HLYS lo aparece dilanti di hues pa ricibi nan veredicto.
Pa 8’or y 15 di mainta, e sospechoso MT lo aparece dilanti di hues. E caso aki ta uno Pro Forma. Esey ta nifica cu su caso lo bay haya un otro fecha. T. ta wordo acusa di a tuma bida di un persona riba 11 di Juli 2016 door di intencionalmente y cu forsa, hink’e varios biaha cu un of mas cuchiu na su curason y pulmon, nek y garganta, y door di dal e cu forsa cu un martio na su frenta. A consecuencia di esaki e persona a fayece.
Pa 8’or y 15 di mainta, e sospechoso MGR lo aparece dilanti di hues. E caso aki tambe ta uno pro forma. R. ta wordo acusa di violacion di un persona menor di edad den e periodo entre prome di Juni 2014 y 22 di October 2014.
E ta wordo acusa di a intencionalmente plama of ofrece imagennan di tinte sexual di e persona aki riba 24 di Juni 2015.
E ta wordo acusa di tabatin den su posesion un chip of sd-card y un of mas celular cu e imagennan ya menciona, den e periodo di prome di Juni 2014 te 13 di Juli 2016.
E ta wordo acusa di a menasa e persona varios biaha via WhatsApp den e periodo di prome di October 2014 te 30 di Juni 2015.
Pa 8’or y 15 di mainta, e sospechoso MGR lo aparece dilanti hues. E caso aki tambe ta un pro forma. E ta wordo acusa di a menasa dos otro persona di prome di Juli 2015 pa 16 di October 2015 via WhatsApp y Facebook, door di laga sa cu e lo mata un di nan y door di (entre otro) manda e siguiente mensahenan por escrito: “Tende aki, bisa bo **** yiu ****, no **** cu mi pasobra mi ta mata ****!” y “Pero bo **** yiu R. djis baha for di bus pa e muri!’.
E ta wordo acusa di a intencionalmente susha nomber di un di e dos personanan aki den e periodo di prome di Juli 2015 te 16 di October 2015, dor di (entre otro) pone un foto di dje riba Facebook cu e texto: “Si tabatin titulo di **** di siglo R. lo a gane! E prosti aki a haci bo **** cu un otro y despues laga bo pa un muher! Kiermen bo no ta sirbi pa un **** anto! Cheee! Me on top always!”
Pa 8’or y 15 di mainta, e sospechoso RAJ lo aparece dilanti hues. E caso aki tambe ta uno pro forma. J. ta wordo acusa posesion di un revolver y bala riba 12 di Augustus 2016.
Pa 8’or y 15 di mainta, e sospechoso AGS, lo aparece dilanti hues. E caso aki tambe ta uno pro forma. S. ta wordo acusa di, conhuntamente cu un otro of otronan, y cu e intencion pa tuma bida di un y/of tres persona riba 5 di Augustus 2016, a los varios tiro cu un arma di candela riba e auto den cual e hendenan aki tabata sinta.
E ta wordo acusa di a destrui e bentana di e auto di un di e personanan riba 5 di Augustus 2016, conhuntamente cu un otro of otronan.
Tambe e ta wordo acusa di, cu e intencion pa tuma bida di un y/of dos persona riba 4 di Augustus 2016, a los un of mas tiro riba nan cu un arma di candela.
Pa 8’or y mey di mainta, e sospechoso EMP lo aparece dilanti di hues. P. ta wordo acusa di a viola un persona riba 17 di Mei 2016.
Pa 9’or y mey di mainta, e sospechoso ERRL lo aparece dilanti di hues. E caso aki ta uno pro forma. R.L. ta wordo acusa di abuso sexual di un persona menor di edad di 2011 te 2013.
Pa 9’or y 45 di mainta, e sospechoso DJK lo aparece dilanti di hues. K. ta wordo acusa di posesion di un arma di candela y bala den e periodo di 24 di Maart 2016 te 15 di Augustus 2016.
E ta wordo acusa di posesion di hennep riba 15 di Augustus 2016.
Pa 10’or y mey di mainta, e sospechoso CCM lo aparece dilanti di hues. M. ta wordo acusa di, conhuntamente cu un otro of otronan, y cu e intencion di tuma bida di dos persona, a los varios tiro riba e dos personanan aki riba 10 di Juli 2016.
E ta wordo acusa di posesion di un arma di candela riba 10 di Juli 2016 y riba 15 di Augustus 2016.
E ta wordo acusa di, conhuntamente cu un otro of otronan, y cu e intencion di tuma bida di dos persona y un di tres persona (kende a keda desconoci), a los varios tiro riba e personanan aki riba 15 di Augustus 2016 of riba porta di un cas.
Pa 2’or di merdia, e sospechoso HAA lo aparece dilanti di hues. A. ta wordo acusa di ladronicia cu violencia riba 11 di Februari 2016.
Resumen di casonan den Corte di Prome instancia riba dia 2 di December 2016
Aki ta sigui un resumen di casonan den Corte di Prome Instancia pa dia 2 di December 2016


text:
Flexpensioen-AOV kico e ta?
E Flexpensioen-AOV ta encera cu e persona cu yega 60 aña y ta haya e derecho riba un pensioen di biehes di SVb, ta haya e derecho tambe pa pospone cobransa di su pensioen cada vez cu 1 aña. Esaki ta nifica cu por ehempel un persona por scoge pa no cobra su pensioen di biehes ora e yega 60 aña pero ta lag’e aden pa un aña y por cuminsa cobra esaki cu su 61 aña. E siguiente aña e persona por bolbe dicidi di pospone e pensioen cu un otro aña, pa asina e cobra esaki cu 62 aña. Esaki e por haci pa un maximo di 5 biaha. E areglo di flexpensioen-AOV ta drenta na vigor entrante 1 di januari 2012.
Kico ta e beneficio cu mi ta ricibi a cambio di pospone mi pensioen?
Pa cada aña cu un persona pospone su pensioen di biehes, e suma di su pensioen acumula te na e momento ey ta aumenta cu 7%.
Laga nos ilustra esaki cu un ehempel di e pensioen pa un persona soltero. Na momento di yega 60 aña e pensioen di e persona aki ta AWG 1.057,- florin
pa luna. E ta dicidi di pospone su pensioen. Cu su 61 aña, su pensioen di biehes ta aumenta cu 7% di AWG 1.057,- y ta bira AWG 1.131,- florin pa luna.
Si e persona dicidi di pospone un biaha mas na su 61 aña, su pensioen lo sigui aumenta cu 7% di AWG 1.131,- y bira AWG 1.211,- florin pa luna. E tabel akibao ta duna un bista di con e pensioen di soltero y pensioen di casa ta aumenta ora cu e keda pospone.
Si mi casa a cuminsa cobra pensioen di biehes caba, ora mi yega 60 aña mi por pospone mi parti pa mi haya mas pension?
Si, den caso cu bo casa a cuminsa cobra pensioen di biehes
caba, na momento cu bo persona cumpli 60 aña bo ta haya e derecho pa pospone bo parti di pensioen cu bo persona tin derecho ariba dje. Laga nos ilustra esaki cu un ehempel. Bo casa ta mas cu 60 aña y e ta ricibiendo AWG 1.780,- florin pa luna na pensioen. Na momento cu bo persona cumpli 60 aña, bo persona ta haya derecho riba AWG 890,- florin di e AWG 1.780,-. Si bo dicidi di pospone bo pensioen, bo pensioen ta aumenta cu 7%. Cu bo 61 aña bo por cobra un pensioen di AWG 953,- florin pa luna.
Un pareha ta permiti pa pospone un maximo di 5 biaha. Pa esaki ta conta e biahanan cu cada un a pospone. Por ehempel si e partner cu a yega 60 aña prome pospone 2 biaha, e otro partner na momento cu e yega 60 aña por pospone su parti di pensioen cu solamente 3 biaha. Asina hunto e pareha ta pospone 5 biaha.
Kico mi mester haci pa mi por pospone mi pensioen?
Un luna prome cu bo derecho riba pensioen cuminsa bo mester acudi na departamento di Pensioen di SVb pa
entrega e peticion pa pospone bo pensioen. Mester corda cu bo derecho riba pensioen ta cuminsa e luna siguiente na esun cu bo a cumpli 60 aña. Si bo ta cumpli aña na januari, bo derecho riba pensioen ta cuminsa na luna di februari
Tur hende por dicidi di pospone su pensioen?
Si, tur persona cu ta cumpli cu e exigencianan pa haya pensioen di biehes por dicidi di pospone su pensioen.
Si mi dicidi di pospone mi pensioen, na caminda mi por revoca e posponemento?
No, durante e aña cu bo persona pospone e pensioen bo no por revoca esaki.
Si mi entrega mi peticion pa pensioen despues cu mi cumpli 60 aña, mi por pospone mi pensioen ainda?
No, pa por pospone bo pensioen di biehes e peticion pa pospone mester keda entrega un luna prome e derecho riba pensioen di biehes drenta na vigor.
Mas informacion
Pa mas informacion por tuma contacto cu Departamento di Pensioen na 527-2760 of via info@svbaruba.org.
Departamento di Pensioen ta habri di dialuna pa diabierna di 8:00 AM te cu 12:00 PM y desde 1:00 PM te cu 3:00 PM.
Departamento di Pensioen ta cera pa publico tur diaranson merdia.